Другі аспэкт — ад іх сапраўды начальства патрабуе забясьпечваць паказчыкі выяўленьня злачыннасьці. Час ад часу ў прэсе ўздымаюцца гісторыі, нават без палітычнага аспэкту, а менавіта побытавыя гісторыі, калі міліцыянты ў пагоні за паказчыкамі ствараюць сумнеўныя крымінальныя і адміністратыўныя справы, выконваюць вусныя распараджэньні, знаходзяць патрэбную колькасьць парушэньняў грамадзкага парадку, адлоўліваюць бамжоў і алькаголікаў. І ніхто не хавае, што ёсьць такія пляны.